एक खबर को लेकर अरूणाचल प्रदेश सार्वजनिक परिवहन महासंघ के कुछ सदस्यों ने नौ नवंबर को अरूणाचल के अंगेजी दैनिक समाचार पत्र ‘इको ऑफ अरूणाचल’ के कार्यालय में लूटपाट की. इन लोगों ने सह संपादक तपन कुमार दास पर भी हमला किया. यह हमला एक समाचार पत्र में प्रकाशित एक खबर को लेकर हुए तकरार के बाद किया गया था. एसपी ने बताया कि पूछताछ के दौरान सभी चारों अभियुक्तों ने स्वीकार किया कि पिछले दस दिन से वह असम के विभिन्न शहरों में पनाह ले रहे थे. प्रत्‍येक दूसरे या तीसरे दिन स्‍थान परिवर्तन कर पुलिस से बचने का प्रयास कर रहे थे. उन्होंने बताया कि एक व्यक्ति को पहले ही 13 नवंबर को इस मामले में गिरफ्तार किया जा चुका है.